განხილვა:არმან ჟან დიუ პლესი რიშელიე/არქივი 1

message: ამხელა სახელის წინააღმდეგი არ ვარ, მაგრამ რიშელიედან გადამისამართება არ გავაკეთოთ? უმეტესობა ასე, მოკლე სახელით იცნობს. —დათო 18:27, 6 ნოემბერი 2008 (UTC)

message: ჩემის აზრით, სტატიაში დაშვებულია რამდენიმე ფაქტობრივი უზუსტობა, რომ არაფერი ვთქვათ საშინლად დაბალი დონის არააკადემიურ ქართულზე. მაგალითად:
ციტატა: “იგი იყო მყიფე და მოავადე მაგრამ თავის წითელ მოსასხამში იგი გამოიყურებოდა გამოჩენილად და გაბატონებულად. თავისი ძალაუფლების გამო მას რკინის კარდინალს ეძახდნენ. იგი საღმრთო შიშს ბადებდა ყველაში და მათ შორის მეფეშიც.იგი იყო შეუბრალებელი მტრებისადმი და კეთილი და ერთგული მეფესა და ქვეყნისადმი.”
კომენტარი (ლევან ბუთხუზი): ვინმე ხომ ვერ ამიხსნის რა უბედურებაა “მყიფე და მოავადე”?? ან ეს რა ქართულია - “გამოიყურებოდა გამოჩენილად და გაბატონებულად”?? 
ციტატა: “რიშელიე დაიბად ქალაქ პარიზიში ღარიბ, მაგრამ თავადთა ოჯახში 1581 წლის 9 სექტემბერს.”
კომენტარი (ლევან ბუთხუზი): ჯერ ერთი საფრანგეთში კლასიკური გაგებით “თავადები” არ არსებობდნენ. რიშელიე დაიბადა ჰერცოგების შემდეგ საფრანგეთის უმაღლესი არისტოკრატული ტიტულების მატარებელი ფრანსუა დიუ პლესსი, მარკიზ რიშელიესა და გრაფინია სიუზანა დე ლა პორტის ოჯახში. მეორეც, მიუხედავად იმისა, რომ ბოლო ცნობებით რიშელიე დაიბადა 22 სექტემბერს, სტატიის ავტორი თავის მონაცემებშივე ორ სხვა თარიღს ასახელებს (5 სექტემბერი - ძირითადი ტექსტის თავში და 9 სექტემბერი სურათის ქვეშ მოცემულ ტექსტში). იქნებ აგვიხსნას ვინმემ ამ ორი არაზუსტი თარიღიდან მაინც რომელი მოსწონს ავტორს?
ციტატა: “მისმა მჭერმეტყველებამ მიიპყრო დედოფალი-რეგენტის მარია დე მედიჩის მზერა. (წინადადებას აკადემიურიბა აკლია-ლ.ბ.) მან დაპატიჟა რიშელიე სასახლეში და 1622 წელს მისი შვილის ლუდოვიკო XIII-ის სრულწლოვანებისას კარდინალობა უბოძა.”
კომენტარი (ლევან ბუთხუზი): ამ პატარა ციტატაშიც კი უკვე სამი ფაქტობრივი შეცდომაა: 
1. მარია მედიჩის რიშელიე, per se, არ დაუპატიჟებია სასახლეში. ის უკვე დიდი ხანი სამეფო კარზე ტრიალებდა და საკმარისად გავლენიანი ფიგურაც იყო.
2. კარდინალობა კათოლიკური ეკლესიის იერარქიაში რანგით მეორე დონეა პაპის შემდეგ და ამ წოდებას მხოლოდ რომის პაპი იძლევა. შესაბამისად, მარია მედიჩი ამ წოდებას რიშელიეს ვერანაირად ვერ უბძებდა. საქმე ის არის, რომ 1622 წელს უეცრად გარდაიცვალა კარდინალი დე რეცი, გათავისუფლდა ადგილი, რის შემდეგაც მარია მედიჩიმ და ლუი XIII ერთობლივი რეკომენდაციით მიმართეს პაპ გრიგოლ XV-ს რიშელიესთვის კარდინალის წოდების მისანიჭებლად, რაც მოხდა იმავე წლის 5 სექტემბერს, ხოლო კარდინალად კურთხევის ცერემონია გაიამრთა პარიზის ღვთისმშობლის ტაძარში იმავე წლის 22 დეკემბერს.
3. 1622 წელს ლუი მეცამეტე უკვე 21 წლის იყო. საფრანგეთის სამეფო მემკვიდრეობის კანონით მონარქი სრულწლოვანი ითვლებოდა 16 წლის ასაკიდან. შესაბამისად, 1622 წლისთვის მეფე უკვე 5 წელი სრულწლოვანი იყო.
ციტატა: “მიუხედავად იმისა რომ მეფემ შეეიზიზღა რიშელიე შეიზიზღა ლუდოვიკო XIII-ემ დაინახა მისი შესაძლებლობები და მისცა მას თითქმის შეუზღუდავი ძალაუფლება.”
კომენტარი (ლევან ბუთხუზი): ჯერ ერთი, ქართული გასასწორებელია. მეორეც, მეფის რიშელიესადმი “ზიზღი” სრულიად არააკადემიური შეფასებაა და “სამი მუშკეტერის” გავლენით უფროა დაწერილი, ვიდრე ისტორიული წყაროებზე დაყრდნობით. არცერთი სერიოზული ისტორიკოსი ამ აზრს არ იზიარებს. გარდა თავად რიშელიეს მრავალტომიანი “მემუარებისა”, სორბონის და ლუვრის არქივებში არსებობს მეფისა და რიშელიეს 18 წლიანი თანამშრომლობის ამსახველი აურაცხელი კორესპონდენცია. ამას გარდა, არსებობს მათი თანამედროვეების დატოვებული ბევრი დოკუმენტური მასალა, რომელიც ცხადჰყოფს, რომ ორივე (მეფეც და რიშელიეც) უმეტესწილად შეთანხმებულად მოქმედებდნენ და არავითარ “ზიზღს” არ ჰქონია ადგილი. უამრავ წერილში მეფე რიშელიეს მოღვაწეობას უმაღლეს შეფასებას აძლევს და პრაქტიკულად ყველა წამოწყებაში მხარს უჭერს. პირადი წერილებიც კი იმას ცხადჰყოფს, რომ მეფე ხშირად მიმართავს კარდინალს , როგორც მეგობარს, უშუამდგმომლოს დედოფალთან უამრავი ოჯახური განხეთქილებების შემდეგ შესარიგებლად. ბალზაკის თქმით, დიუმამ, მართალია, წყალივით საკითხავი გენიალური ნაწარმოები დაგვიტოვა, მაგრამ ძირფესვიანად დაამახინჯა საფრანგეთის ისტორიის ეს მნიშვნელოვანი პერიოდი.
ლირიკული გადახვევა: მახსენდება სკოლაში თემები რომ იწერებოდა “ქალთა სახეები ბაში-აჩუკში” და 99% მოსწავლეებისა თავადის ასულ ნინოს რომ ახასიათებდნენ (თუმცა ნაწარმოებში სახელი საერთოდ არ ჩანს), ხოლო მელანოს ქართველი ქალის პატიოსნების სიმბოლოდ სახავდნენ (თუმცა, ნაწარმოებში მელანო არც მეტი, არც ნაკლები, კომენტარი წაიშალაკომენტარი შეიცავდა არანორმატულ ლექსიკას და თან განხილვის საკითხს არაფერს მატებდა. --გიორგი    18:06, 22 თებერვალი 2009 (UTC)
==სქოლიო== ). ასეა მეგობრებო, ორიგინალებს რომ არ ვეცნობით და ფილმებით ან მხატვრული ნაწარმოებებით რომ გამოგვაქვს სერიოზულ სამსჯავროზე სერიოზული პრეტენზიის მქონე ნაშრომები. 
ახლა გეკითხებით - რა ქვია ამას? რა ქვია და ინტელექტის ინფლაცია!
მოკლედ რიშელიეზე ეს სტატია კიდევ ბევრ უზუსტობას შეიცავს და მგონი უნდა საერთოდ ამოვიღოთ უკეთესის დაწერამდე.
გმადლობთ,
ლევან ბუთხუზი
ჩემი ელ-ფოსტა: striped.hyena@nacres.org
replies: text: :ბატონო ლევაბ, ამ ყოველივეს შესწორება და სტატიაში ჩაწერა თქვენ შეგიძლიათ. ვიკიპეიაში სტატიის შესწორება ნებისმიერს შეუძლია, ასე რომ, გთხივთ შეასწოროთ.--გიორგი    12:19, 15 თებერვალი 2009 (UTC)
thread_title:  სამწუხაროდ ეს სტატია უგვანია 

thread_title: სქოლიო

message: ამხელა სახელს არა აჯობებს როგორც ინგლისურშია იყოს კარდინალი რიშელიე?--ნიკა 16:19, 16 დეკემბერი 2009 (UTC)
replies: text: მეც ეგრე ვფიქრობ. კარდინალი რიშელიე, ან უბრალოდ რიშელიე (მაგრამ ეს სახელი ალბათ სხვებისაცაა). Deu [aw] 09:28, 22 ოქტომბერი 2011 (UTC)
replies: text: :მეც ვეთანხმები გადატანას, მემგონი საკმარისი ხმები მოგროვდა.--GagaVaa 17:50, 7 ნოემბერი 2015 (UTC)
უდიდესი ვიკიპედიები უპირატესობას მაინც სრულ სახელსა და გვარს ანიჭებენ, მე ვფიქრობ აქედან გადამისამართებაც სრულიად საკმარისია. --ჯაბა ლაბა 10:04, 22 ოქტომბერი 2011 (UTC)
thread_title:  ...